Europos Parlamento teisėkūros rezoliucija dėl pasiūlymo dėl Tarybos reglamento, iš dalies keičiančio Reglamentą (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (KOM(2005)0155 - C6-0120/2005 - 2005/0061(CNS))



Oficialusis leidinys 124 E , 15/05/2006 p. 0524 - 0526



P6_TA(2005)0233 Perviršinis deficitas * Europos Parlamento teisėkūros rezoliucija dėl pasiūlymo dėl Tarybos reglamento, iš dalies keičiančio Reglamentą (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (KOM(2005)0155 — C6-0120/2005 — 2005/0061(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą Tarybai (KOM(2005)0155) [1], - atsižvelgdamas į EB Sutarties 104 straipsnio 14 dalies antrąją pastraipą, pagal kurią Taryba konsultavosi su Parlamentu (C6-0120/2005), - atsižvelgdamas į Darbo tvarkos taisyklių 51 straipsnį, - atsižvelgdamas į Ekonomikos ir pinigų politikos komiteto pranešimą (A6-0158/2005), 1. pritaria Komisijos pasiūlymui su pakeitimais; 2. ragina Komisiją, vadovaujantis EB Sutarties 250 straipsnio 2 dalimi, atitinkamai pakeisti savo pasiūlymą; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 5. paveda Pirmininkui perduoti Parlamento poziciją Tarybai ir Komisijai. 1 pakeitimas 5 a konstatuojamoji dalis (nauja) (5a) Būtina apibrėžti 104 straipsnio 2 dalies a punkte numatytos pamatinės vertės išimtinio ir laikino perviršio sąvoką. 2 pakeitimas 5 b konstatuojamoji dalis (nauja) (5b) Šiuo atveju Taryba turėtų, inter alia, naudotis daugiametėmis biudžeto prognozėmis ir bendromis Komisijos pateiktomis išorinėmis prielaidomis. 4 pakeitimas 12 konstatuojamoji dalis (12) Dabartinis bendras maksimalus 10 mėnesių laikotarpis nuo ataskaitų pateikimo datų, nurodytų Reglamento (EB) Nr. 3605/93 4 straipsnio 2 ir 3 dalyse, iki sprendimo taikyti poveikio priemones priėmimo, neatitiktų pakeistų galutinių terminų kiekvienu procedūros etapu ir galimybės pateikti patikslintas rekomendacijas pagal 104 straipsnio 7 dalį ar patikslintus įspėjimus pagal 104 straipsnio 9 dalį. Todėl bendrą maksimalų laikotarpį reikėtų suderinti su šiais pakeitimais. (12) Dabartinis bendras maksimalus 10 mėnesių laikotarpis nuo ataskaitų pateikimo datų, nurodytų Reglamento (EB) Nr. 3605/93 4 straipsnio 2 ir 3 dalyse, iki sprendimo taikyti poveikio priemones priėmimo, neatitiktų pakeistų galutinių terminų kiekvienu procedūros etapu ir galimybės pateikti patikslintas rekomendacijas pagal 104 straipsnio 7 dalį ar patikslintus įspėjimus pagal 104 straipsnio 9 dalį. Todėl bendrą maksimalų laikotarpį reikėtų suderinti su šiais pakeitimais, tačiau jis neturėtų būti ilgesnis negu treji metai nuo perviršinio deficito susidarymo. 5 pakeitimas 1 straipsnio 1 punktas 2 straipsnio 2 dalis (Reglamentas (EB) Nr. 1467/97) 2. Komisija ir Taryba, vertindamos ir spręsdamos dėl perviršinio deficito susidarymo pagal Sutarties 104 straipsnio 3 — 6 dalis, pamatinės vertės perviršį, susidariusį dėl didelio ekonominio nuosmukio, gali laikyti išimtiniu, kaip numatyta 104 straipsnio 2 dalies a punkto antroje įtraukoje, jeigu pamatinės vertės perviršis susidaro dėl neigiamo augimo rodiklio arba dėl susikaupusio produkcijos sumažėjimo užsitęsusiu labai lėto augimo, palyginti su augimo potencialu, laikotarpiu. 2. Komisija ir Taryba, vertindamos ir spręsdamos dėl perviršinio deficito susidarymo pagal Sutarties 104 straipsnio 3 — 6 dalis ir prieš tai palyginusios valstybių narių Komisijai pateiktus duomenis ir nacionalinių centrinių bankų ECB pateiktas ataskaitas, pamatinės vertės perviršį, susidariusį dėl didelio ekonominio nuosmukio, gali laikyti išimtiniu, kaip numatyta 104 straipsnio 2 dalies a punkto antrojoje įtraukoje, jeigu pamatinės vertės perviršis susidaro dėl neigiamo augimo rodiklio arba dėl susikaupusio produkcijos sumažėjimo užsitęsusiu labai lėto augimo, palyginti su augimo potencialu, laikotarpiu. 6 pakeitimas 1 straipsnio 1 punktas 2 straipsnio 3 dalis (Reglamentas (EB) Nr. 1467/97) 3. Komisija, rengdama ataskaitą pagal 104 straipsnio 3 dalį, atsižvelgia į visus kitus svarbius veiksnius. Ataskaitoje ypač gerai atspindėti paskutiniai vidutinio laikotarpio ekonomikos ir biudžeto būklės pokyčiai. Komisija taip pat deramai atsižvelgia į veiksnius, kuriuos viešai bei Komisijai per vieną mėnesį nuo Reglamento (EB) Nr. 3605/93 4 straipsnio 2 ir 3 dalyse nurodytų ataskaitų pateikimo datų pateikia valstybė narė. 3. Komisija, rengdama ataskaitą pagal 104 straipsnio 3 dalį, atsižvelgia į visus kitus svarbius veiksnius, kurie turi būti aiškiai nurodyti svarbių veiksnių, į kuriuos reikia atsižvelgti, sąraše. Ataskaitoje ypač gerai atspindėti paskutiniai vidutinio laikotarpio ekonomikos ir biudžeto būklės pokyčiai. Komisija taip pat deramai atsižvelgia į veiksnius, kuriuos viešai bei Komisijai per vieną mėnesį nuo Reglamento (EB) Nr. 3605/93 4 straipsnio 2 ir 3 dalyse nurodytų ataskaitų pateikimo datų pateikia valstybė narė. Europos Parlamentas nuolat informuojamas apie perviršinio deficito buvimą ir priežiūros procesą. 7 pakeitimas 1 straipsnio 2 punkto b papunktis 3 straipsnio 4 dalis (Reglamentas (EB) Nr. 1467/97) 4. Pagal 104 straipsnio 7 dalį pateiktoje Tarybos rekomendacijoje nurodomas ne ilgesnis kaip šešių mėnesių laikotarpis, per kurį atitinkama valstybė narė turi imtis veiksmingų priemonių. Tarybos rekomendacijoje taip pat nurodomas terminas, per kurį reikia pataisyti perviršinį deficitą, kuris turi būti pataisytas per metus nuo tokio deficito nustatymo, nebent atsirastų ypatingų aplinkybių. Rekomendacijoje Taryba nurodo, kad siekiant pataisyti perviršinį deficitą per rekomendacijoje nustatytą terminą, valstybė narė turi užtikrinti minimalų metinį pagal ciklą pakoreguoto balanso pagerėjimą, neskaitant vienkartinių ir laikinųjų priemonių. 4. Pagal 104 straipsnio 7 dalį pateiktoje Tarybos rekomendacijoje nurodomas ne ilgesnis kaip šešių mėnesių laikotarpis, per kurį atitinkama valstybė narė turi imtis veiksmingų priemonių. Tarybos rekomendacijoje taip pat nurodomas terminas, per kurį reikia pataisyti perviršinį deficitą, kuris turi būti pataisytas per metus nuo tokio deficito nustatymo, nebent atsirastų ypatingų aplinkybių; tokiu atveju. perviršinis deficitas turi būti pataisytas per trejus metus nuo jo susidarymo. Rekomendacijoje Taryba nurodo, kad siekiant pataisyti perviršinį deficitą per rekomendacijoje nustatytą terminą, valstybė narė turi užtikrinti minimalų metinį pagal ciklą pakoreguoto balanso pagerėjimą, neskaitant vienkartinių ir laikinųjų priemonių. [1] Dar nepaskelbtas OL. --------------------------------------------------